উৎসবের মরশুমে দিঘায় বিশেষ ব্যবস্থা প্রশাসনের!

ওয়েব ডেস্ক : বৃহস্পতিবার বিশ্বজুড়ে পালিত হয়েছে বড়দিন (Christmas 2025)। উৎসবের সঙ্গে এই দিনটি পালন করেছেন সাধারণ মানুষ। আর এই বিশেষ দিনে পর্যটকদের জন্য বিশেষ ব্যবস্থা করা হয়েছিল প্রশাসনের তরফে। দিঘা (Digha) শঙ্করপুর উন্নয়ন পর্ষদ (DSDA)-এর এই উদ্যোগ বিনামূল্যে বিশুদ্ধ পানীয় জলের ব্যবস্থা করা হয়েছিল পর্যটকদের জন্য। পর্যটকদের ভ্রমণকে আরও আরামদায়ক করে তুলতেই এই ধরণের উদ্যোগ নেওয়া হয়েছিল প্রশাসনের তরফে।

মূলত, উৎসবের এই মরশুমে বহু মানুষ দিঘায় ভিড় জমাতে শুরু করেছেন। এই সময় কেউ গিয়েছেন সমুদ্রের মজা নিতে, আবার কেউ গিয়েছেন জগন্নাথ মন্দিরের দর্শন করতে। সেই মানুষদের জন্যই এই ধরণের বিশেষ ব্যবস্থা করা হয়েছে। বিশুদ্ধ এই পানীয় জল (Water) বিনামূল্যে পাওয়ার কারণে বাড়তি খরচ করতে হয়নি পর্যটকদের।

আরও খবর : কলকাতায় তাপমাত্রা নামল ১২ ডিগ্রিতে!

জানা গিয়েছে, দিঘার বিচগুলিতে বড়দিনের দিন বিশুদ্ধ পানীয় জলের ক্যাম্প বসানো হয়েছিল প্রশাসনের তরফে। বিনামূল্যে এই জল পেয়ে খুশি পর্যটকরাও। পকেট থেকে বাড়তি টাকা না দিয়ে, এই বিশুদ্ধ জল পাওয়ায় বহু পর্যটক ধন্যবাদ জানিয়েছেন দিঘা শঙ্করপুর উন্নয়ন পর্ষদ-কে।

প্রশাসন সূত্রে খবর, তবে শুধু বড়দিন নয়, উৎসবের এই মরশুমে আগামী কয়েকদিন এই পরিষেবা চালু থাকবে। এর ফলে পর্যটকরা সুবিধাই পাবেন। অন্যদিকে, এর ফলে দুষণও কমবে। কারণ প্লাস্টিক বোতলের ব্যবহার অনেকটাই কমবে বলেই মনে করা হচ্ছে। ফলে পরিস্কার থাকবে দিঘার সমুদ্রতটও।

দেখুন অন্য খবর :